CELEX: C2004/251/44
Language: da
Date: 2004-10-09 00:00:00
Title: Sag T-282/04: Sag anlagt den 9. juli 2004 af Den Italienske Republik mod Kommissionen for De Europæiske Fællesskaber

9.10.2004   
            
            
               DA
            
            
               Den Europæiske Unions Tidende
            
            
               C 251/24
            
         Sag anlagt den 9. juli 2004 af Den Italienske Republik mod Kommissionen for De Europæiske Fællesskaber
   (Sag T-282/04)
   (2004/C 251/44)
   Processprog: italiensk
   Ved De Europæiske Fællesskabers Ret i Første Instans er der den 9. juli 2004 anlagt sag mod Kommissionen for De Europæiske Fællesskaber af Den Italienske Republik ved avvocato dello Stato Gianni De Bellis.
   Sagsøgeren har nedlagt følgende påstande:
   
               —
            
            
               Kommissionens beslutning C(2004) 1706 af 24. april 2004 om »at udelukke visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, fra EF-finansiering« for så vidt som
            
         
               —
            
            
               Kommissionen har foretaget en punktuel finansiel korrektion på 19 058 682 EUR for så vidt angår »Sviluppo Rurale« — Misura b. »Insediamento Giovani Agricoltori« foranstaltning b. (landbrugsudvikling — foranstaltning b. »Etablering af unge landmænd«) i Toscana-regionens landbrugsudviklingsplan
            
         
               —
            
            
               Kommissionen har foretaget en standardkorrektion på 2 % af beløbet på 2 758 501 EUR i relation til ydelse af fødevarehjælp til nødlidende
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   De udgifter, der er blevet udelukket fra fællesskabsfinansiering ved den anfægtede beslutning, vedrører for sagsøgerens vedkommende foranstaltning »etablering af unge landmænd«, som omhandles i det dokument om fastlæggelse af den landbrugsmæssige udvikling i Toscana-regionen, der blev godkendt ved beslutning C(2000) 2510 af 7. september 2000, samt den standardkorrektion på 2 %, som er anvendt på ydelsen af fødevarehjælp til nødlidende, der ifølge Kommissionen ikke er ledsaget af de nødvendige garantier for, at der føres en tilstrækkelig kontrol.
   Til støtte for påstandene gør sagsøgeren følgende gældende:
   
               —
            
            
               Hvad angår foranstaltningen »etablering af unge landmænd« er der tale om en tilsidesættelse af artikel 2 og 3 i Rådets forordning (EØF) nr. 729/70 (1), artikel 35 og 37 i Kommissionens forordning (EF) nr. 1750/1999 (2), artikel 2, stk. 1, i Rådets forordning (EF, Euratom) nr. 2988/95 (3) samt principperne om finansielle korrektioner.
            
         
               —
            
            
               Hvad angår ydelse af fødevarehjælp til nødlidende er der tale om en tilsidesættelse af artikel 2 og 3 i ovennævnte forordning (EF) nr. 729/70.
            
         
      (1)  Rådets forordning (EØF nr. 729/70 af 21.4.1970 om finansiering af den fælles landbrugspolitik (EFT 1970 I, s. 196).
   
      (2)  Kommissionens forordning (EF) nr. 1750/1999 af 23.7.1999 om gennemførelsesbestemmelser til Rådets forordning (EF) nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) (EFT L 214 af 13.8.1999, s. 31).
   
      (3)  Rådets forordning (EF, Euratom) nr. 2988/95 af 18.12.1995 om beskyttelse af De Europæiske Fællesskabers finansielle interesser (EFT L 312 af 23.12.1995, s. 1).